จีรพันธ์นั่งต่อนายกประกันรับมืออาร์บีซี
&#8220;จีรพันธ์&#8221; รับสานงานต่อนั่งนายกสมาคมประกันวินาศภัยสมัยที่ 2 สร้างความแข็งแกร่งให้บริษัทประกัน
20 ส.ค. 2554

“จีรพันธ์” รับสานงานต่อนั่งนายกสมาคมประกันวินาศภัยสมัยที่ 2 สร้างความแข็งแกร่งให้บริษัทประกัน
นายจีรพันธ์ อัศวะธนกุล ประธานเจ้าหน้าที่บริหารและกรรมการผู้อำนวยการ บริษัท ประกันภัยไทยวิวัฒน์ เปิดเผยว่า หลังจากได้รับคัดเลือกให้เป็นนายกสมาคมประกันวินาศภัยสมัยที่ 2 (2554-2556) จะเดินหน้าตามนโยบายเดิมต่อไป ด้วยการสร้างความแข็งแกร่งให้กับบริษัทประกันเพื่อรองรับกับเกณฑ์การดำรงเงินกองทุนตามระดับความเสี่ยงหรืออาร์บีซีที่จะมีผลบังคับใช้ 1 ก.ย.นี้ โดยเฉพาะเกี่ยวกับเรื่องเงินสำรองค่าสินไหมและเงินสำรองค่าเบี้ยประกันภัย
นอกจากนี้ จะต้องมีการพัฒนารูปแบบของกรมธรรม์ให้มีความเหมาะสมกับสถานการณ์ในปัจจุบันและพยายามให้กรมธรรม์ที่ค้างอยู่ได้ผ่านการพิจารณาอนุมัติจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) รวมถึงการกำหนดยุทธศาสตร์ของธุรกิจประกันให้สอดคล้องกับยุทธศาสตร์ของ คปภ. ทั้งในแง่ของกลุ่มผู้บริโภคและภาคธุรกิจ